Fyrir áhugafólk um ríkissjóð er alltaf áhugavert að fylgjast með afgreiðslu fjárlaga . Að þessu sinni var þó fremur dauft yfir allri umræðunni og hið sama má segja um tvö mikilvæg tekju - og skattafrumvörp ríkisstjórnarinnar . Allt sigldi þetta fremur rólega og átakalítið í gegnum þingið . Aukningin á sér í mörgu eðlilegar skýringar en augljóst er að það hefur slaknað á kröfum sem gera verður um hagkvæma ráðstöfun sameiginlegra fjármuna . Varla er hægt að komast að annarri niðurstöðu en að vandi ríkissjóðs liggi ekki í skorti á fjármagni heldur í því með hvaða hætti fjármunirnir eru nýttir . Eins og svo oft áður voru ekki allir sáttir við að útgjöld ykjust ekki enn meira . Samfylkingin var á kunnuglegum slóðum við afgreiðslu fjárlaga : Útgjöld skal auka . Fulltrúi flokksins í fjárlaganefnd lagði til 18,5 milljarða aukningu og undirstrikaði þar með góðmennsku sína . Í nefndaráliti meirihluta efnahags - og viðskiptanefndar vegna breytinga á lögum um tekjuskatt kemur fram að á næsta ári lækki tekjuskattur einstaklinga um 5,5 milljarða og 21 milljarð árið 2021 . Þetta þýðir að verið er að flækja skattkerfið að nýju , þvert á það sem ég hef barist fyrir . Ýtt er undir fólk í stað þess að berja það niður með háum jaðarsköttum með tilheyrandi tekjutengingum og hærra skattþrepi . Ekki skiptir minna máli að flatur tekjuskattur , eins og ég hef talað fyrir , er líklegri til að hemja skattaglaða stjórnmálamenn . Við slíkar aðstæður getur lífið í stjórnarandstöðu verið erfitt , jafnvel svo óbærileg að ekki er talin ástæða til að skila inn nefndarálitum um helstu tekjufrumvörp ríkisstjórnarinnar . Eitt helsta markmið hagstjórnar er að búa svo um hnútana að hagkerfi geti tekist á við það óvænta , ekki síst efnahagslega erfiðleika . Íslenska þjóðarbúið hefur siglt í gegnum alvarleg áföll síðustu mánuði og flest bendir til að þegar á næsta ári taki efnahagslífið við sér . Samkvæmt bráðabirgðayfirliti Seðlabankans námu erlendar eignir þjóðarbúsins 3.870 milljörðum í lok september en skuldir 3.156 milljörðum . Hrein staða við útlönd var því jákvæð um 714 milljarða eða 24,5% af vergri landsframleiðslu . Frá 2011 hefur launavísitalan hækkað um 78% en neysluverðsvísitalan aðeins um 28% . Meirihluti fjárlaganefndar fullyrðir að hér sé um einsdæmi að ræða í hagsögu landsins , þ.e. að laun hækki svona mikið umfram verðlag yfir margra ára tímabil . Stjórnarandstaða sem stendur frammi fyrir þessum efnahagslegu staðreyndum er ekki í öfundsverðri stöðu . Hitt er svo annað að þótt stjórnarandstaðan eigi erfitt með að kljást við umfangsmestu mál ríkisstjórnarinnar – fjárlög og tekju - og skattafrumvörp – gerir það starf stjórnarþingmanns ekki léttara . „ Óli Björn er þingmaður Sjálfstæðisflokksins í Suðvesturkjördæmi og formaður efnahags - og viðskiptanefndar Alþingis . Það sem er öllum náttúrulegt „ Þar sem öllum mönnum er náttúrulegt að vera frjálsir , jafnir hver öðrum og sjálfstæðir , má ekki svipta neinn mann þessum réttindum og setja hann undir lögsögu annars , án þess hann veiti til þess samþykki sitt . " John Locke